
                                                                Nr.23/388/2009
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, transmis cu adresa nr.P.L.x. 568 din 04 noiembrie 2009.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

             Nr.23/388/2009
R A P O R T

asupra proiectului de Lege pentru aprobarea Ordonanţei Guvernului nr.23/2009 privind activitatea de acreditare a organismelor de evaluare a conformităţii 


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, transmis cu adresa nr.P.L.x. 568 din 04 noiembrie 2009, înregistrat la comisie sub nr.23/388 din 05 noiembrie 2009.


Consiliul Legislativ, cu avizul nr.981/28.08.2009, a avizat favorabil proiectul de ordonanţă cu observaţii şi propuneri, preluate de iniţiator.



Senatul, în  şedinţa din 3 noiembrie 2010, a adoptat proiectul de lege.



Comisia juridică, de disciplină şi imunităţi şi Comisia pentru buget, finanţe şi bănci, cu avizele nr.P.L.x.568/24.11.2010, respectiv nr.22/629/23.12.2009, au avizat favorabil proiectul de lege.



Proiectul de lege are ca obiect de reglementare următoarele:

- stabilirea cadrului legal pentru organizarea activităţii de acreditare şi măsurile necesare în vederea aplicării dispoziţiilor ce privesc acreditarea prevăzute în Regulamentul Parlamentului European şi al Consiliului de stabilire a cerinţelor de acreditare şi de supraveghere a pieţei în ceea ce priveşte comercializarea produselor;

- activitatea de acreditare, ca activitate de autoritate publică, se încredinţează organismului naţional de acreditare recunoscut prin hotărâre a Guvernului, la propunerea Ministerul Economiei, Comerţului şi Mediului de Afaceri;

- asociaţia fără scop patrimonial trebuie să sigure respectarea prevederilor aplicabile organismului naţional de acreditare stabilite prin Regulamentul Parlamentului European şi a Consiliului;

- finanţarea activităţii organismului naţional de acreditare se asigură din veniturile proprii ale acestuia. Tarifele pentru activităţile de acreditare se avizează de către Ministerul Economiei, Comerţului şi Mediului de Afaceri, iar în completare poate beneficia de fonduri de la bugetul de stat, în limita sumelor aprobate prin legile bugetare anuale, cu această destinaţie, Ministerul Economiei, Comerţului şi Mediului de Afaceri;

- organismul naţional de acreditare este singurul organism care emite certificate de acreditare pentru organismele de evaluare a conformităţii, indiferent dacă acreditarea este solicitată cu titlu obligatoriu sau voluntar;

Marca naţională de acreditare este o reprezentare grafică conţinând cuvântul „RENAR” însoţit de însemnele naţionale, prin care se atestă că un organism de evaluare a conformităţii este competent să efectueze sarcini specifice din domeniul pentru care este acreditat;

- titularul mărcii naţionale de acreditare este Ministerul Economiei, Comerţului şi Mediului de Afaceri, iar marca naţională de acreditare este înregistrată la Oficiul de Stat pentru Invenţii şi Mărci.


Membrii Comisiei pentru industrii şi servicii au examinat proiectul de lege în mai multe şedinţe, finanlizând dezbaterile în şedinţa din 26 octombrie 2011 şi au hotărât, în unanimitate, să propună Plenului Camerei Deputaţilor adoptarea proiectului de Lege pentru aprobarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, cu amendamente admise.



La lucrările comisiei au participat invitaţi din partea Ministerului Economiei, Comerţului şi Mediului de Afaceri: doamna Gabriela Poleac – consilier superior şi din partea Biroului Român de Metrologie Legală: domnul Fănel Iacobescu – director general.



La lucrările comisiei au fost prezenţi 24 de deputaţi din totalul de 30 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

A M E N D A M E N T E     A D M I S E 



În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text OG nr.23/2009
	Text adoptat de Senat
	Amendamente admise/Autor
	Motivaţia

	0
	1
	2
	3
	4

	1.
	 
	Titlul Legii

LEGE 

pentru aprobarea Ordonanţei Guvernului nr.23/2009 privind activitatea de acreditare a organismelor de evaluare a conformităţii


	Nemodificat
	

	2.
	 
	Articol unic. – Se aprobă Ordonanţa Guvernului nr.23 din 29 august 2009 privind activitatea de acreditare a organismelor de evaluare a conformităţii, adoptată în temeiul art.1 pct.I.13 din legea nr.253/2009 privind abilitatea Guvernului de a emite ordonanţe, şi publicată în Monitorul Oficial al României, Partea I, nr.601 din 31 august 2009.


	Articol unic. – Se aprobă Ordonanţa Guvernului nr.23 din 29 august 2009 privind activitatea de acreditare a organismelor de evaluare a conformităţii, adoptată în temeiul art.1 pct.I.13 din legea nr.253/2009 privind abilitatea Guvernului de a emite ordonanţe, şi publicată în Monitorul Oficial al României, Partea I, nr.601 din 31 august 2009, cu următoarele modificări:

	Conform normelor de tehnică legislativă.

	3.
	Titlul Ordonanţei

ORDONANŢĂ privind activitatea de acreditare a organismelor de evaluare a conformităţii


	Nemodificat
	Nemodificat
	


	0
	1
	2
	3
	4

	4. 
	Art.1. - Prezenta ordonanţă stabileşte cadrul legal pentru organizarea activităţii de acreditare şi măsurile necesare în vederea aplicării dispoziţiilor ce privesc acreditarea prevăzute în Regulamentul (CE) nr.765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr.339/93, publicat în Jurnalul Oficial al Uniunii Europene seria L nr.218 din 13 august 2008.


	 Nemodificat
	Nemodificat
	

	5. 
	Art.2. - (1) În sensul prezentei ordonanţe, termenul "acreditare" şi expresiile "organism naţional de acreditare", "evaluare a conformităţii" şi "organism de evaluare a conformităţii" au semnificaţia prevăzută în Regulamentul (CE) nr.765/2008 al Parlamentului European şi al Consiliului.

(2) Prin expresia schemă de acreditare specifică se înţelege setul de reguli şi cerinţe aplicabile organismului naţional de acreditare şi organismelor de evaluare a conformităţii, stabilite în scopul atestării competenţei acestora din urmă de a realiza sarcinile specifice de evaluare prevăzute în legislaţia armonizată la nivel comunitar sau în legislaţia naţională, după caz.


	Nemodificat
	Nemodificat
	

	6. 
	Art.3. - Activitatea de acreditare, ca activitate de autoritate publică, se încredinţează organismului naţional de acreditare recunoscut prin hotărâre a Guvernului, la propunerea Ministerului Economiei.

	Nemodificat
	Nemodificat
	

	7. 
	Art.4. - Organismul naţional de acreditare este persoană juridică de drept privat, de utilitate publică, având statut juridic de asociaţie fără scop patrimonial, înfiinţată conform prevederilor Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr.246/2005, cu modificările ulterioare.


	Nemodificat
	Nemodificat
	

	8. 
	Art.5. - (1) Asociaţia prevăzută la art.4 trebuie să asigure respectarea prevederilor aplicabile organismului naţional de acreditare, stabilite prin regulamentul prevăzut la art.1 şi prin prezenta ordonanţă.
(2) Prin derogare de la prevederile art.21 din Ordonanţa Guvernului nr.26/2000, aprobată cu modificări şi completări prin Legea nr.246/2005, cu modificările ulterioare, statutul asociaţiei şi propunerile de modificare şi de completare a acestuia se avizează de către ministrul economiei.


	Nemodificat
	Nemodificat

1. Alineatul (2) al articolului 5 se modifică şi va avea următorul cuprins:
„(2) Prin derogare de la prevederile art.21 din Ordonanţa Guvernului nr.26/2000, aprobată cu modificări şi completări prin Legea nr.246/2005, cu modificările ulterioare, statutul asociaţiei şi propunerile de modificare şi de completare a acestuia se avizează de către ministrul economiei, comerţului şi mediului de afaceri; avizarea se referă la respectarea prevederilor aplicabile organismului naţional de acreditare stabilite prin regulamentul prevăzut la art.1.”
Dep.Mircea Toader – PD-L
Dep.Iulian Iancu - PSD
	Precizare necesară având în vedere prevederile Regulamentului (CE) nr.765/2008 al Parlamentului European şi al Consiliului.

	9. 
	Art.6. - (1) Prin derogare de la prevederile art.26 din Ordonanţa Guvernului nr.26/2000, aprobată cu modificări şi completări prin Legea nr.246/2005, cu modificările ulterioare, conducerea structurii executive a asociaţiei, responsabilă pentru realizarea activităţii de acreditare, se asigură de către directorul general, numit şi revocat din funcţie de către ministrul economiei.
(2) Durata mandatului, criteriile de numire şi situaţiile de revocare din funcţie, precum şi criteriile de incompatibilitate pentru directorul general al structurii executive a asociaţiei se reglementează prin hotărâre a Guvernului, la iniţiativa Ministerului Economiei, în termen de 30 de zile de la intrarea în vigoare a prezentei ordonanţe.

(3) Directorul general al structurii executive a asociaţiei nu poate participa la evaluarea organismelor de evaluare a conformităţii şi nici la luarea deciziei privind acreditarea acestora.


	Nemodificat
	2. Alineatul (1) al articolului 6 se modifică şi va avea următorul cuprins:

„Art.6. - (1) Prin derogare de la prevederile art.26 din Ordonanţa Guvernului nr.26/2000, aprobată cu modificări şi completări prin Legea nr.246/2005, cu modificările ulterioare, conducerea structurii executive a asociaţiei, responsabilă pentru realizarea activităţii de acreditare, se asigură de către directorul general, numit şi revocat din funcţie de către ministrul economiei, comerţului şi mediului de afaceri, la propunerea consiliului director al asociaţiei, recunoscută, conform art.4, ca organism naţional de acreditare.”
Dep.Mircea Toader – PD-L
Dep.Iulian Iancu - PSD
Nemodificat

Nemodificat
	Precizare necesară având în vedere că organismul naţional de acreditare este totuşi persoană juridică de drept privat, condusă de un consiliu director şi care se autofinanţează.

	10. 
	Art.7. - (1) Organismul naţional de acreditare prevăzut la art.3 este singurul organism care emite certificate de acreditare pentru organismele de evaluare a conformităţii, indiferent dacă acreditarea este solicitată cu titlu obligatoriu sau voluntar.

(2) Decizia organismului naţional de acreditare privind restrângerea, suspendarea, retragerea sau neacordarea acreditării, precum şi absenţa acesteia poate fi contestată la instanţa competentă, de organismele de evaluare a conformităţii, potrivit legislaţiei aplicabile, dacă aceasta nu a fost soluţionată, în prealabil, de organismul naţional de acreditare, potrivit procedurii acestuia.


	Nemodificat
	Nemodificat
	

	11. 
	Art.8. - (1) În situaţia în care, în aplicarea legislaţiei armonizate la nivel comunitar sau a legislaţiei naţionale, o autoritate cu funcţie de reglementare decide să utilizeze acreditarea în scopul verificării competenţei organismelor de evaluare a conformităţii şi dacă se justifică necesar, organismul naţional de acreditare dezvoltă scheme de acreditare specifice, stabilite cu autoritatea respectivă.

(2) În cazul în care organismul naţional de acreditare nu poate susţine, din venituri proprii, cheltuielile aferente dezvoltării schemelor de acreditare specifice prevăzute la alin.(1), fondurile necesare pot fi asigurate de la bugetul statului, în limita fondurilor disponibile, pe bază de contracte încheiate de autorităţile cu funcţie de reglementare interesate şi organismul naţional de acreditare.

	Nemodificat
	Nemodificat
	

	12. 
	Art.9. - (1) Finanţarea activităţilor organismului naţional de acreditare se asigură din venituri proprii ale acestuia.

(2) Veniturile proprii ale organismului naţional de acreditare se realizează din tarife pentru activităţile de acreditare şi alte activităţi asociate acestora, stabilite în statutul asociaţiei prevăzute la art.4, şi din fonduri atrase, potrivit legii. Tarifele pentru activităţile de acreditare se avizează de către ministrul economiei.

(3) În completarea veniturilor proprii, organismul naţional de acreditare poate beneficia de fonduri de la bugetul de stat pentru plata cotizaţiilor la organizaţiile europene şi internaţionale, precum şi pentru plata obligaţiilor ce decurg din participarea acestuia la lucrările organizaţiilor europene şi internaţionale de acreditare, în limita sumelor aprobate prin legile bugetare anuale cu această destinaţie Ministerului Economiei.


	Nemodificat
	Nemodificat
	

	13. 
	Art.10. - Organismul naţional de acreditare supune auditului statutar situaţiile financiare anuale şi publică aceste situaţii, precum şi raportul de audit aferent, în conformitate cu prevederile Legii contabilităţii nr.82/1991, republicată, şi ale reglementărilor contabile aplicabile.


	Nemodificat
	Nemodificat
	

	14. 
	Art.11. - În calitate de coordonator al infrastructurii calităţii conform prevederilor Legii nr.608/2001 privind evaluarea conformităţii produselor, republicată, Ministerul Economiei:

a) îndeplineşte atribuţiile ce revin statului în aplicarea prevederilor Regulamentului (CE) nr.765/2008 al Parlamentului European şi al Consiliului în relaţia cu organismul naţional de acreditare, statele membre, Comisia Europeană şi organismul recunoscut în temeiul art.14 al aceluiaşi regulament;

b) întreprinde măsurile necesare în vederea corelării politicilor ce privesc acreditarea cu politicile comunitare în domeniu;

c) se asigură şi ia măsuri, atunci când este cazul, ca organismul naţional de acreditare, prin politicile, strategia şi practicile sale, să răspundă cu competenţă, promptitudine şi fără a impune condiţii oneroase sarcinilor şi solicitărilor în legătură cu acreditarea;

d) prin derogare de la prevederile art.21 alin.(2) lit.c) din Ordonanţa Guvernului nr.26/2000, aprobată cu modificări şi completări prin Legea nr.246/2005, cu modificările ulterioare, desemnează, prin ordin al ministrului, un reprezentant al său, care are calitatea de vicepreşedinte al organismului naţional de acreditare şi are drept de veto în luarea deciziilor organismului naţional de acreditare, în situaţia în care acestea pot să aducă atingere dispoziţiilor legale aplicabile.


	Nemodificat
	Nemodificat

Nemodificat

Nemodificat

Nemodificat

3. Litera d) a articolului 11 se abrogă.

Dep.Iulian Iancu - PSD
	Având drept de veto nu se mai poate vorbi de independenţă, obiectivitate şi imparţialitate, aşa cum prevede Regulamentul nr.765/2008, la art.8 pct.1 şi pct.2.



	15. 
	Art.12. - (1) Marca naţională de acreditare este o reprezentare grafică conţinând cuvântul "RENAR" însoţit de însemnele naţionale, prin care se atestă că un organism de evaluare a conformităţii este competent să efectueze sarcini specifice din domeniul pentru care este acreditat. Marca naţională de acreditare este prevăzută în anexa care face parte integrantă din prezenta ordonanţă.

(2) Titularul mărcii naţionale de acreditare este Ministerul Economiei, iar marca naţională de acreditare este înregistrată la Oficiul de Stat pentru invenţii şi Mărci şi se administrează conform prevederilor legislaţiei aplicabile.

(3) Dreptul asupra mărcii naţionale de acreditare se transmite organismului naţional de acreditare de către Ministerul Economiei, potrivit legii.


	Nemodificat
	Nemodificat
	

	16. 
	Art.13. - În termen de 90 de zile de la data intrării în vigoare a prezentei ordonanţe, Guvernul, la propunerea Ministerului Economiei, va adopta hotărârea prevăzută la art.3.


	Nemodificat
	Nemodificat
	

	17. 
	Art.14. - Până la data intrării în vigoare a hotărârii Guvernului prevăzute la art.3, Asociaţia de Acreditare din România îşi menţine calitatea de organism naţional de acreditare, dobândită potrivit prevederilor Ordinului ministrului industriei şi resurselor nr.354/2003 privind recunoaşterea Asociaţiei de acreditare din România - RENAR ca organism naţional de acreditare.


	Nemodificat
	Nemodificat
	

	18. 
	Art.15. - În aplicarea prevederilor Regulamentului (CE) nr.765/2008 al Parlamentului European şi al Consiliului şi ale prezentei ordonanţe, ministrul economiei emite ordine şi instrucţiuni.


	Nemodificat
	Nemodificat
	

	19. 
	Art.16. - Pe data intrării în vigoare a prezentei ordonanţe se abrogă Ordonanţa Guvernului nr.38/1998 privind activitatea de acreditare a laboratoarelor şi organismelor pentru evaluarea conformităţii, publicată în Monitorul Oficial al României, Partea I, nr.43 din 30 ianuarie 1998, aprobată cu modificări şi completări prin Legea nr.245/2002, cu modificările şi completările ulterioare.


	Nemodificat
	Nemodificat
	

	20. 
	Art.17. - Prezenta ordonanţă intră în vigoare la 3 zile de la data publicării în Monitorul Oficial al României, Partea I.


	Nemodificat
	Nemodificat
	


                                   PREŞEDINTE,                                                                    SECRETAR,

                                     Iulian Iancu                                                                       Mircea Marin
Consilieri parlamentari,

Silvia Vlăsceanu

Isabela Robe

